รัฐบาลไทย-ข่าวทำเนียบรัฐบาล- "ยุติธรรม" หารือแนวทางขับเคลื่อนการอำนวยความยุติธรรมในพื้นที่จังหวัดหนองบัวลำภู
วันจันทร์ที่ 26 กุมภาพันธ์ 2561
"ยุติธรรม" หารือแนวทางขับเคลื่อนการอํานวยความยุติธรรมในพื้นที่จังหวัดหนองบัวลําภู
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายเวียงชัย แก้วพินิจ รองผู้ว่าราชการจังหวัดหนองบัวลําภูร่วมเป็นประธานการประชุมเชิงปฏิบัติการขับเคลื่อนการอํานวยความยุติธรรมในพื้นที่จังหวัดหนองบัวลําภู
ในวันศุกร์ที่ ๒๓ กุมภาพันธ์ ๒๕๖๑ เวลา ๑๐.๐๐ น.
ณ ห้องประชุมภูพานคํา ชั้น ๔ ศาลากลางจังหวัดหนองบัวลําภู
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
และนายเวียงชัย แก้วพินิจ รองผู้ว่าราชการจังหวัดหนองบัวลําภู
ร่วมเป็นประธานการประชุมเชิงปฏิบัติการขับเคลื่อนการอํานวยความยุติธรรมในพื้นที่จังหวัดหนองบัวลําภู
โดยมีผู้บริหารกระทรวงยุติธรรม หัวหน้าส่วนราชการในสังกัดกระทรวงยุติธรรม
พร้อมหัวหน้าหน่วยงานในจังหวัดหนองบัวลําภู เข้าร่วมประชุมฯ เพื่อชี้แจงภารกิจของกระทรวงยุติธรรม
และหารือประเด็นการขับเคลื่อนการอํานวยความยุติธรรมในพื้นที่จังหวัดหนองบัวลําภู
ปลัดกระทรวงยุติธรรม กล่าวว่า การลงพื้นที่เพื่อหารือในประเด็นอํานวยความยุติธรรม ลดความเหลื่อมล้ํา
ขจัดความทุกข์ยาก ในพื้นที่จังหวัดหนองบัวลําภูครั้งนี้ สืบเนื่องมาจากการดําเนินงานขับเคลื่อนกาฬสินธุ์โมเดล
ภายใต้โครงการกาฬสินธุ์ แฮปปิเนส ๒๐๑๙ ของรัฐบาล ซึ่งกระทรวงยุติธรรม
เป็นหน่วยงานหนึ่งที่อยู่ในแผนการพัฒนาพื้นที่ตามโครงการดังกล่าว ภายใต้การกํากับดูแลของ
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ซึ่งกระทรวงยุติธรรมได้เล็งเห็นว่าจังหวัดหนองบัวลําภูเป็นอีกหนึ่งจังหวัดที่ต้องเร่งส่งเสริมให้ประชาชน
สามารถเข้าถึงความเป็นธรรม และขจัดความทุกข์ยาก เนื่องจากประชาชนส่วนใหญ่ของจังหวัดหนองบัวลําภู
มีปัญหาใกล้เคียงกับประชาชนในจังหวัดกาฬสินธุ์ แต่ยังไม่มีความรุนแรงเทียบเท่า
ซึ่งเป็นข้อดีที่จะทําให้สามารถแก้ไขปัญหาที่กําลังก่อตัวได้อย่างมีประสิทธิภาพ โดยขอให้สํานักงานยุติธรรมจังหวัด
รวบรวมข้อมูลปัญหาในพื้นที่จากหน่วยงานในสังกัดกระทรวงยุติธรรม ส่งมอบให้กับผู้ว่าราชการจังหวัดหนองบัวลําภู
เพื่อร่วมกันกําหนดแนวทางแก้ไขปัญหาในพื้นที่ต่อไป
ทั้งนี้ ปัญหาส่วนใหญ่ในพื้นที่จังหวัดหนองบัวลําภู คือ ปัญหาหนี้สินภาคครัวเรือน เนื่องจากประชาชนมีรายได้น้อย
ปัญหาการแพร่ระบาดของยาเสพติดในระดับชุมชน ปัญหามรดกที่ดิน ปัญหาตกเป็นเหยื่อของขบวนการแชร์ลูกโซ่
และปัญหาการขาดองค์ความรู้ด้านกฎหมายของประชาชนจนนําไปสู่การถูกเอารัดเอาเปรียบ
นอกจากนี้ ยังอาจมีปัญหาเรื่องสิทธิมนุษยชน ในประเด็นที่เกี่ยวข้องกับการใช้สารเคมีในพื้นที่ทางการเกษตรด้วย
ต่อจากนั้น เวลา ๑๓.๑๕ น. ปลัดกระทรวงยุติธรรม นําผู้บริหารกระทรวงยุติธรรม
ตรวจเยี่ยมอาคารบูรณาการกระทรวงยุติธรรม จังหวัดหนองบัวลําภู ซึ่งประกอบด้วย
สํานักงานยุติธรรมจังหวัดหนองบัวลําภู สํานักงานคุมประพฤติจังหวัดหนองบัวลําภู
และสถานพินิจและคุ้มครองเด็กและเยาวชนจังหวัดหนองบัวลําภู
หลังจากนั้นเวลา ๑๔.๐๐ น. ตรวจเยี่ยมการทํางานของสํานักงานบังคับคดีจังหวัดหนองบัวลําภู
และเวลา ๑๕.๐๐ น. ปลัดกระทรวงยุติธรรม นําผู้บริหารกระทรวงยุติธรรม
ตรวจเยี่ยมศูนย์ยุติธรรมชุมชนตําบลโนนทัน อําเภอเมือง จังหวัดหนองบัวลําภู
โดยมีนางสาวทัศณีญ์ ชมภูวิเศษ ปลัดองค์การบริหารส่วนตําบลโนนทัน
กรรมการและเลขานุการศูนย์ยุติธรรมชุมชนตําบลโนนทัน
พร้อมคณะกรรมการศูนย์ยุติธรรมชุมชนฯ ให้การต้อนรับ
ในการนี้ ปลัดกระทรวงยุติธรรม กล่าวว่า กระทรวงยุติธรรม โดยสํานักงานยุติธรรมจังหวัด
มีภารกิจช่วยเหลือและอํานวยความยุติธรรม เพื่อลดความเหลื่อมล้ําให้แก่ประชาชนในพื้นที่ หลายด้าน
อาทิ การช่วยเหลือทางการเงินแก่ผู้เสียหายและจําเลยในคดีอาญา
และการให้ความช่วยเหลือทางด้านการเงินในการจ้างทนายความหรือค่าใช้จ่ายอื่นๆ
ในการเข้าสู่กระบวนการยุติธรรมของกองทุนยุติธรรม เป็นต้น ซึ่งศูนย์ยุติธรรมชุมชน
เป็นกลไกสําคัญในการขับเคลื่อนภารกิจและการดําเนินงานดังกล่าวในระดับพื้นที่
เนื่องจากมีความใกล้ชิดกับประชาชน และเป็นเครือข่ายการดําเนินงานของหลายหน่วยงาน
จึงขอให้ศูนย์ยุติธรรมชุมชน ทําหน้าที่เชื่อมโยงประสานงานบริการระหว่างสํานักงานยุติธรรมจังหวัด
กับประชาชนในพื้นที่รับผิดชอบ เพื่อเป็นการอํานวยความสะดวกให้แก่ประชาชน
อันจะเป็นการเพิ่มประสิทธิภาพของการดําเนินงานเพื่ออํานวยความยุติธรรม
ลดความเหลื่อมล้ํา และขจัดความทุกข์ยากในพื้นที่ต่อไป
ต่อจากนั้น เวลา ๑๖.๓๐ น. ปลัดกระทรวงยุติธรรม นําคณะผู้บริหาร ตรวจเยี่ยมการดําเนินงาน
ของสถานพินิจและคุ้มครองเด็กและเยาวชนจังหวัดอุดรธานี